Ján Leško

Ján Leško, akademický sochár (* 2. máj 1954, Trebišov) je slovenský sochár, dizajnér a umelec.

Životopis 
Narodil sa v Trebišove, kde žije a tvorí do dnes. Študoval na Vysokej škole výtvarných umení v Bratislave sochársku prípravku u prof. Ladislava Snopeka a dizajn u doc. Tibora Schottera a doc. Alexandra Bilkoviča. Po skončení štúdia sa venoval pedagogickej činnosti na katedre dizajnu Technickej univerzity v Košiciach.

V súčasnosti (2023) je v slobodnom povolaní. Spolupracuje s rôznymi firmami na Slovensku pri navrhovaní dizajnu výrobkov, najmä v oblasti úžitkového umenia - realizácie sedacieho nábytku. Tvorí aj v oblasti architektonického dizajnu a voľnej sochárskej tvorby. V poslednom čase sa venuje aj komornej plastike. Spolupracoval aj pri návrhu a realizácii pešej zóny v Liptovskom Mikuláši nominovanej na cenu CE.ZA.AR. Pravidelne vystavuje na Fóre dizajnu, ktorý je súčasťou veľtrhu Nábytok a bývanie Nitra. V roku 2023 sa stal druhým finalistom súťaže o vyhotovenie súsošia sv. Cyrila, Metoda a Gorazda na Bratislavskom hrade. Jeho sochárske diela zdobia mnohé námestia a budovy na Slovensku (Trebišov, Vranov nad Topľou, Prešov, Slovenské Nové Mesto, Veľké Kapušany, Hlinné, Haniska pri Košiciach).

Diela 
2023 - Socha Krista Spasiteľa a Krížová cesta v Haniske (5,3 metrová socha)

 2023 - Socha Sedembolestnej Panny Márie v Chmeľove  (Pieta v životnej veľkosti)

2018 - Súsošie sv. Cyrila a Metoda (Kapušany)

2017 - Socha sv. Jozafáta (Trebišov)

2017 - Miniatúra židovskej synagógy (Michalovce)

 2012 -  Súsošie sv. Cyrila a Metoda (Hlinné)

2006 - Pomník Pavla P. Gojdiča (Vranov nad Topľou)

2005 - Pomník Milana Rastislava Štefánika (Slovenské Nové Mesto)

Obetný stôl - rímskokatolícky kostol  v Trebišove
Obetný stôl - Konkatedrála svätého Mikuláša v Prešove
Fontána Aurela Stodolu - pre SPP Veľké Kapušany
Atlas - sochárske dielo pre Slovenskú poisťovňu v Trebišove
Dizajn námestia - Trebišov
Pešia zóna - Liptovský Mikuláš
Socha sv. Urbana - cyklotrasa v Slovenskom Novom Meste
Socha cyklistu - pešia zóna v Michalovciach

Referencie 

Slovenskí dizajnéri 
Slovenskí sochári
Absolventi Vysokej školy výtvarných umení v Bratislave
Vyučujúci na Technickej univerzite v Košiciach
Osobnosti z Trebišova